Fjórðungs aukning á útflutningi á ferskum þorski Útflutningur á ferskum þorski í flökum og bitum hefur aukist um 26% fyrstu tíu mánuði þessa árs samanborið við sama tímabil 2012 . Alls voru 17.400 tonn flutt út í janúar til nóvember á þessu ári . Útflutningsverðmæti þessa eru 21 milljarður króna . Á sama tímabili hefur orðið veruleg lækkun á verði fyrir ferskan þorsk . Á tímabilinu janúar til október í ár var það þannig 13% lægra en í fyrra . Mest af ferskum þorski var flutt út til Frakklands . Um 40% af honum fóru þangað . Bretar keyptu tæpan fjórðung , Belgar 18% og 11% voru seld til Bandaríkjanna . Söluaukning milli ára varð langmest til Bandaríkjanna .